ΓΡΑΠΤΗ ΕΡΩΤΗΣΗ P-1067/01

υποβολή: Claude Turmes (Verts/ALE) προς την Επιτροπή

(26 Μαρτίου 2001)

Θέμα: Παραβίαση των διατάξεων της κοινοτικής οδηγίας 95/29/ΕΚ από ολλανδούς μεταφορείς ζώων

Τι ενέργειες προτίθεται να αναλάβει η Επιτροπή ενόψει του ότι κατά τον έλεγχο ολλανδών μεταφορέων ζώων στο έδαφος του Λουξεμβούργου διαπιστώνεται συχνά ότι παραβιάζουν τις διατάξεις της κοινοτικής οδηγίας σχετικά με τη μεταφορά ζώων 95/29/ΕΚ(1) όσον αφορά την πυκνότητα φόρτωσης και τις συνθήκεςγιεινής των μεταφερομένων ζώων (οι τελωνειακές αρχές του Λουξεμβούργου αναφέρουν ότι ολλανδοί μεταφορείς είναιπαίτιοι για τις δώδεκα σοβαρότερες παραβιάσεις νομοθετικών διατάξεων στον τομέα των μεταφορών ζώων κατά το 2000);

Η Επιτροπή έχει, κατά κύριο λόγο, ενημερωθεί ότι μια ολλανδική εταιρεία μεταφορών, η VAEΧ, παραβιάζει επανειλημμένα και συστηματικά τις διατάξεις της οδηγίας 95/29/ΕΚ, όπως έχει διαπιστωθεί κατά τη διενέργεια ελέγχων στο έδαφος του Λουξεμβούργου. Έχουν στην περίπτωση αυτή αξιοποιηθεί πλήρως από την Επιτροπή και τα δύο κράτη μέλη, Κάτω Χώρες και Λουξεμβούργο, οι δυνατότητες αμοιβαίας βοήθειας που προβλέπει το άρθρο 18 της εν λόγω οδηγίας;

Για ποιο λόγο δεν έχει διενεργηθεί από το Ευρωπαϊκό Γραφείο Τροφίμων και Κτηνιατρικής έλεγχος των εθνικών διαρθρώσεων ελέγχου κατά τις μεταφορές ζώων στις Κάτω Χώρες και στη Δανία (έκθεση της Επιτροπής του Δεκεμβρίου 2000 σχετικά με την εφαρμογή της οδηγίας για τη μεταφορά ζώων, COM(2000)809 τελ.), μολονότι έχει διαπιστωθεί ότι και οι δύο χώρες συγκαταλέγονται στις σημαντικότερες χώρες εξαγωγής ζώντων χοίρων;

(1) ΕΕ L 148 της 30.6.1995, σελ. 52.

Απάντηση από τον κύριο Byrne εξ ονόματος της Επιτροπής

(5 Ιουνίου 2001)

Η Επιτροπή γνωρίζει ότι οι αρχές του Λουξεμβούργου πραγματοποιούν, όπως ορίζεται στο άρθρο 8 της οδηγίας του Συμβουλίου 91/628/ΕΟΚ σχετικά με την προστασία των ζώων κατά τη μεταφορά(1) όπως τροποποιήθηκε από την οδηγία 95/29, ελέγχους σχετικά με το αν οι μεταφορείς ζώντων ζώων που χρησιμοποιούν τους δρόμους του Λουξεμβούργου συμμορφώνονται με τις διατάξεις της οδηγίας. Η Επιτροπή ενημερώθηκε από τις αρχές του Λουξεμβούργου για ορισμένα περιστατικά κατά τα οποία διαπιστώθηκε ότι οι μεταφορείς από τις Κάτω Χώρες είχαν παραβιάσει ορισμένεςποχρεώσεις που προέρχονται από την οδηγία, κυρίως όσον αφορά τη μη τήρηση της σωστής πυκνότητας φόρτωσης.

Η Επιτροπή έχει απευθυνθεί σε ορισμένες περιπτώσεις στις αρχές των Κάτω Χωρών σχετικά με το θέμα αυτό. Όσον αφορά το πρόσφατο περιστατικό οι αρχές των Κάτω Χωρών παραδέχθηκαν ότι ένας κρατικός κτηνίατρος που είναιπεύθυνος στις Κάτω Χώρες για τον έλεγχο της φόρτωσης επέτρεψε μία φορά να φορτωθούν περισσότερα ζώα, από αυτά που επιτρέπεται. Οι αρχές των Κάτω Χωρών δήλωσαν ότι μετά από αυτό το περιστατικό απευθύνθηκεπενθύμιση στους κρατικούς κτηνίατρους σχετικά με τις σωστές διαδικασίες που πρέπει να ακολουθούν. Οι αρχές των Κάτω Χωρών επισήμαναν επίσης ότι σε άλλη περίπτωση ένα μεταφορέας ενδέχεται να είχε τοποθετήσει παράνομα περισσότερα ζώα στο φορτηγό μετά από τους επίσημους ελέγχους.

Οι αρχές των Κάτω Χωρών αποδέχθηκαν επίσης καταρχήν ότι ορισμένα γεγονότα που τους κοινοποιήθηκαν πρόσφατα θα μπορούσαν να δικαιολογήσουν την ανάκληση ή την αναστολή αδειών σύμφωνα με το άρθρο 12 της οδηγίας. Ωστόσο, φαίνεται ότι για να μπορέσουν να προβούν σε τέτοια διαβήματα οι αρχές των Κάτω Χωρών χρειάζονται επίσημα αποδεικτικά στοιχεία για τις παραβάσεις. Μέχρι τώρα οι αρχές αυτές δεν έχουν επισημάνει στην Επιτροπή τον ακριβή χαρακτήρα της απαιτούμενης τεκμηρίωσης.

Η Επιτροπή γνωρίζει ότι ορισμένοι μεταφορείς κατηγορούνται για πολλαπλές παραβάσεις. Επειδή αυτά περιστατικά μπορεί να καταλήξουν σε ποινική δίωξη στα αρμόδια εθνικά δικαστήρια, η Επιτροπή πρέπει προς το παρόν να απέχει από σχόλια σχετικά με το θέμα αυτό.

Η συνεργασία μεταξύ της Επιτροπής και των δύο κρατών μελών που αναφέρεται από το αξιότιμο μέλοςπήρξε γενικά ομαλή, μολονότι η Επιτροπή θα ήθελε να τα παροτρύνει προς μια πιο δραστική αντιμετώπιση των καταγγελιών στον τομέα της καλής μεταχείρισης των ζώων και πιο αυστηρή εφαρμογή τηςφιστάμενης κοινοτικής νομοθεσίας.

Όσον αφορά τις αποστολές του Γραφείου Τροφίμων και Κτηνιατρικών Θεμάτων (ΓΤΚΘ) η τοποθέτηση έχει ως εξής:

- Η τελευταία επίσκεψη στις Κάτω Χώρες σχετικά με το θέμα αυτό πραγματοποιήθηκε το 1995 και προβλέπεται να πραγματοποιηθεί μια άλλη αποστολή κατά το πρώτο εξάμηνο του 2001. Λόγω της σημερινής κατάστασης του αφρώδους πυρετού στις Κάτω Χώρες φαίνεται απίθανο να πραγματοποιηθεί η αποστολή αυτή στο εγγύς μέλλον.

- Tα πορίσματα της αποστολής που πραγματοποιήθηκε στη Δανία το 1995 έδειξαν ότι δενπήρχαν σημαντικά προβλήματα συμμόρφωσης και συνεπώς άλλη αποστολή δεν θεωρήθηκε αναγκαία για τα επόμενα έτη.

(1) ΕΕ L 340 της 11.12.1991.